ພະສັນຕະປາປາ ມ້ວນທ້າຍ ການ​ເດີນທາງ​ ​ມາ​ຢ້ຽມຢາມ ສຫລ ຢູ່ທີ່ນະຄອນ Philadelphia
ພະ​ສັນຕະປາປາ ​ແຟຣນຊິ​ສ ມ້ວນທ້າຍ ການສະເດັດປະພາດ ສຫລ ຄັ້ງທຳອິດ ດ້ວຍພິທີທາງສາສະໜາ ກາງແຈ້ງຂະໜາດໃຫຍ່ ຢູ່ນະຄອນ Philadelphia.
ພະສັນຕະປາປາ ແຟຣນຊິສ ຈະສະຫລຸບການເດີນທາງມາຢ້ຽມ ຢາມສະຫະລັດ ທີ່ສິ້ນສຸດລົງຢ່າງວ່ອງໄວຂອງພະອົງ ໃນວັນອາ ທິດມື້ນີ້ ດ້ວຍການສະເດັດໄປຢ້ຽມຄຸກແຫ່ງນຶ່ງແລະຈະປະກອບ ພິທີສູດມົນພາວະນາກາງແຈ້ງຂະໜາດໃຫຍ່ເປັນຄັ້ງສຸດທ້າຍທີ່ ນະຄອນ Philadelphia ການພົບປະກັບພວກນັກໂທດປະມານ 100 ຄົນຢູ່ທີ່ຄຸກ Curran- Fromhold ໃນນະຄອນ Philadelphia ຂອງພະອົງນັ້ນ ສະແດງ ໃຫ້ເຫັນເຖິງການຮຽກຮ້ອງຂອງພະອົງ ໃຫ້ສາສະໜາກາໂຕລິກອຸ ທິດຄວາມສົນໃຈ ຕໍ່ພວກຄົນຜູ້ທີ່ຖືກຈຳແນກແລະຫຼົງລືມໂດຍສັງ ຄົມ ລວມທັງພວກທຸກຍາກ ພວກອົບພະຍົບ ແລະພວກນັກໂທດ ພວກນັກໂທດຢູ່ໃນຄຸກ Curran-Fromhold ມີແຜນທີ່ຈະມອບຕັ່ງອີ້ອັນນຶ່ງ ຄ້າຍຄືກັບບັນ ລັງທີ່ພວກເຂົາໄດ້ເຮັດຂຶ້ນມາຈາກຕົ້ນ walnut ດຳໂດຍປາດສະຈາກເຄື່ອງມືໄຟຟ້າໃຫ້ແກ່ ພະສັນຕະປາປາ ສ່ວນພິທີສູດມົນພາວະນາ ຈະຈັດຂຶ້ນ ຢູ່ໃນຖະໜົນຫຼວງ Benjamin Franklin Parkway ທີ່ມີທິວທັດງົດງາມ ບ່ອນທີ່ ພະສັນຕະປາປາ ແຟຣນຊິສ ຊົງໄດ້ເຂົ້າຮ່ວມກັບປະຊາຊົນ ຫຼາຍພັນຄົນໃນຄ່ຳຄືນວັນເສົາວານນີ້ ເພື່ອສະຫລອງບຸນຄອບຄົວ ຫຼື Festival of Families ຊຶ່ງມີການສວດມົນພາວະນາ ແລະ ດົນຕີ ທີ່ປະກອບດ້ວຍ ບັນດານັກສະແດງຕ່າງໆ ເຊັ່ນ ທ່ານນາງ Aretha Franklin ທີ່ມີຕຳນານວ່າເປັນ  ແລະດາລາ ໂອເປຣາ ທີ່ໂດ່ງດັງ ທ່ານ Andrea Bocelli ພ້ອມດ້ວຍ ຄຳໃຫ້ການຕ່າງໆຂອງບັນດາຄອບຄົວ ຈາກທົ່ວໂລກ ພະສັນຕະປາປາ ໄດ້ປິດງານດັ່ງກ່າວ ດ້ວຍການກ່າວຄຳປາໄສ ທີ່ເຕັມໄປດ້ວຍຄວາມກະຕື ລືລົ້ນ ບາງເທື່ອມີອາລົມຂັນ ແລະ ສ່ວນໃຫຍ່ເປັນການກ່າວຄຳປາໄສສົດ ຊຶ່ງພະອົງໄດ້ ສະຫຼອງ ແລະປົກປ້ອງຄຸນງາມ ຄວາມດີ ຂອງຊີວິດຄອບຄົວ ດ້ວຍການເອີ້ນມັນວ່າ ພະອົງຊົງກ່າວວ່າ  ທີ່ໄດ້ເຮັດໃຫ້ມີສຽງຫົວໄປອ້ອມ ຈາກພວກທີ່ໄດ້ໄປເຂົ້າຮ່ວມພິທີ ພະອົງຊົງກ່າວຕໍ່ໄປວ່າ ຄຳປາໄສດັ່ງກ່າວ ສິ້ນສຸດລົງອີກມື້ນຶ່ງ ສຳຫລັບ ພະສັນຕະປາປາ ທີ່ມີພະຊົນ 78 ພັນສາ ຜູ້ທີ່ໄດ້ສະເດັດເດີນທາງໄປເຖິງ Philadelphia ເພື່ອເຂົ້າຮ່ວມ ກອງປະຊຸມບັນດາຄອບຄົວ ຂອງໂລກ ທີ່ອຸປະຖຳໂດຍ Vatican ເມື່ອຕອນເຊົ້າຂອງມື້ດຽວກັນ ພະອົງໄດ້ນຳພາພິທີ ສູດມົນພາວະນາ ຢູ່ທີ່ພະວິຫານນັກບຸນ Peter and Paul ໂດຍຮຽກຮ້ອງບັນດາຜູ້ທີ່ເຂົ້າຮ່ວມ